Universalioji dešimtainė klasifikacija

Universalioji dešimtainė klasifikacija (UDK) – tarptautinė, sisteminė, visas žinių sritis aprėpianti bibliotekinė - bibliografinė klasifikacija, kurią sukūrė belgų bibliografai Polis Otle (Paul Otlet) ir Anri Lafontenas (Henri la Fontaine) XIX amžiaus pabaigoje remdamiesi Diujo dešimtaine klasifikacija.

Pirmas UDK lentelių leidimas pasirodė 1905 m. Briuselyje prancūzų kalba. Dabartinė pilna UDK versija turi apie 70 000 poskyrių (2015 m.,UDK konsorciumo duomenimis).

Klasifikacija yra nuolat tobulinama ir plečiama, atsižvelgiant į visų žmonijos žinių sričių apimčių didėjimą.

Klasifikacijos indeksas sudaromas hierarchiniu principu, skaidant žiniją pagal principą "nuo bendro, prie dalinio". Indeksai grupuojami po tris skaitmenis, kad būtų lengviau skaityti. Pavyzdžiui:
 0 Bendrasis syrius
 00 Įvadas. Žinių ir kultūros pagrindai
 004 Kompiuterija ir kompiuterinė technologija. Duomenų apdorojimas
 004.4 Programinė įranga
 004.42 Kompiuterio programavimas. Kompiuterinės programos
 004.422 Kompiuterinių programų sudėtinės dalys
 004.422.3 Kintamieji
 004.422.32 Kintamųjų rūšys
 004.422.324 Statinis ir dinaminis kintamasis

Klasifikavimo sistemoje taip pat naudojami papildomi ženklai įvairiems temų aspektams ir ryšiams tarp dalykų atspindėti:

+  Ir (pliusas)  Prijungimas  pvz., 59+636 Zoologija ir gyvūnų veisimas/  Iki (įstrižas brūkšnys)  Išplitimas  pvz., 592/599 Sisteminė zoologija (viskas nuo 592 iki 599 imtinai):  Dvitaškis  Bendras inversinis santykis  pvz., 17:7 yra etikos santykis su menu, o 7:17 meno santykis su etika.[...]  Laužtiniai skliaustai  Indeksų grupavimas  pvz., 31:[622+669](485) statistika apie kasybą ir metalurgiją Švedijoje (požymiai 622+669 nagrinėjami kaip vienetas)=...  Lygybė  Bendrasis kalbų rodiklis  pvz., =20 yra anglų kalba; 59=20 Zoologija (anglų kalba)(0...)  Skliaustai nulis  Bendrasis dokumento formos rodiklis  pvz., 008(075) yra Civilizacijos temai skirtas vadovėlis ar mokymo priemonė(1/9)  Skliaustai  Bendrasis vietos rodiklis  pvz., 63(474.5) yra Žemės ūkis Lietuvoje, o 63(234.411) Žemės ūkis Apeninuose(=...)  Skliaustai lygybės ženklas  Bendrasis tautų rodiklis  pvz., 008(=111) yra Civilizacijos temai skirtas leidinys, kuriame rašoma apie angliškai kalbančias tautas, anglus.-0  Defisas nulis  Bendrieji savybių, medžiagų, ryšio ir kt. rodikliai  pvz., 631.3-049.32 yra žemės ūkio mašinų (631.3) remontas (-049.32).

UDK tinka kompiuteriniam informacijos rūšiavimui. Optimizuota UDK versija (su 70 000 poskyrių) yra platinama kaip duomenų bazės pagrindu kuriamas tekstinis failas, vadinamas Pagrindiniu nuorodų failu (). MRF duomenų bazė buvo sukurta naudojant UNESCO CDS/ISIS programinę įrangą, kuri atitinka tarptautinį bibliografinių duomenų mainų standarto (ISO 2709) formatą.

Lietuvišką UDK redaguoja, parengia ir leidžia Nacionalinė Martyno Mažvydo biblioteka. Tai tradiciniai spausdinti leidiniai, leidžiami įvairios apimties sąsiuviniais.

 Šaltiniai 

 Nuorodos 
 Universal Decimal Classification Consortium oficiali svetainė
 Universalioji dešimtainė klasifikacija (UDK): Lentelės mokslinėms bibliotekoms.– Vilnius, 2006-.

Kategorija:Metodologija